**ETIKOS ILGALAIKIO PLANO RENGIMAS**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Etikos bendrosios programos (toliau – BP) įgyvendinimo rekomendacijų dalyje *Veiklų* [*planavimo*](https://nsasmm-my.sharepoint.com/personal/svietimo_portalas_nsa_smm_lt/_layouts/15/Doc.aspx?sourcedoc=%7b4bdd2f31-6605-46c7-b7cf-17e709314d4e%7d&action=view&wd=target%281.%20Naujo%20turinio%20mokymo%20rekomendacijos.one|f05a6a33-a613-4abd-bd1a-58861a61db50%2FNaujas%20turinys|95922bdd-d988-41ef-91f1-fa6a4599929d%2F%29&wdorigin=NavigationUrl) *ir kompetencijų ugdymo pavyzdžiai.* Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis [Švietimo portale](https://emokykla.lt/) pateiktos BP [atvaizdavimu](https://www.emokykla.lt/bendrosios-programos/visos-bendrosios-programos/21?tab=0) su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto koncentro pasiekimo.

Spustelėjus ant pasirinkto pasiekimo atidaromas pasiekimo lygių požymių ir pasiekimui ugdyti skirto mokymo(si) turinio citatų langas.

Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos ikonėlės atsiveria langas, kuriame matoma tarpdalykinė tema ir su ja susieto(-ų) pasiekimo(-ų) ir (ar) mokymo(si) turinio temos(-ų) citatos.

Pateiktame ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose dalykui numatyto valandų skaičiaus paskirstymas: :

* stulpelyje *Mokymo(si) turinio tema* yra pateikiamos Etikos bendrosios programos (toliau – BP) tema ar probleminis klausimas, kuriuos mokytojas gali pasipildyti/pasikeisti savo nuožiūra;
* stulpelyje *Val. sk.* yra nurodytas galimas nagrinėjant temą pasiekimams ugdyti skirtas pamokų skaičius. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje *30 proc. val.* mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, galės nurodyti, kaip paskirsto valandas laisvai pasirenkamam turiniui;
* stulpelyje *Kompetencijos* yra nurodytos galimos kompetenecijos, kurias mokytojas gali pasipildyti/pasikeisti atsižvelgdamas į pamokos kontekstą;
* stulpelyje *Pasiekimai* yra nurodyti ugdomi pasiekimas(-ai) raidėmis. Lentelėje raide (pavyzdžiui, A) žymima pasiekimų sritis, raide ir pirmu skaičiumi (pavyzdžiui, A1) žymimas tos pasiekimų srities pasiekimas, o antru skaičiumi (3) – pagrindinis pasiekimų lygis;
* stulpelyje *Tarpdalykinės temos* yra nurodytos galimos tarpdalykinės temos, kurias mokytojas gali pasipildyti/pasikeisti atsižvelgdamas į pamokos kontekstą.

**ETIKOS ILGALAIKIS PLANAS 2 KLASEI**

**Bendra informacija:**

Mokslo metai \_\_\_\_\_\_\_\_\_\_\_\_\_\_\_

Pamokų skaičius: 1 pamoka per savaitę , iš viso 35 pamokos

|  |  |  |  |  |  |  |
| --- | --- | --- | --- | --- | --- | --- |
|  | **Mokymosi tema** | **70 proc.**  **25 val.** | **30 proc.**  **10 val.** | **Kompetencijos** | **Pasiekimai** | **Pastabos (Integracija, tarpdalykinės temos)** |
| 1 | Ko mokysimės šiais metais?  Supažindinimas su etikos programa, 2 klasės mokymosi turiniu, pasiekimų  vertinimo ir įsivertinimo kriterijais. | 1 |  |  |  |  |
| 2 | [Pažįsta savo unikalumą. Kuo kiti panašūs į mane ir kuo skiriasi?](https://www.emokykla.lt/bendrosios-programos/pradinis-ugdymas/21?st=1&ach-1=1#collapse-simple-BmnD-72n8-D5eV) | 2 |  | SESG  Komunikavimo  Kūrybiškumo | Kelia klausimus apie savo pomėgių skirtingumą nuo kito pomėgių (A1.3). | Sveikata, sveikos gyvensenos ugdymas (asmens savybių ugdymas) |
| 3 | [Pažįsta savo jausmus. Kodėl svarbi savistaba, kaip šis įgūdis gali man padėti?](https://www.emokykla.lt/bendrosios-programos/pradinis-ugdymas/21?st=1&ach-1=1#collapse-simple-7MaC-GnEf-8d58) | 1 |  | SESG  Komunikavimo  Pažinimo | Stebi (reflektuoja) savo emocijas ir jausmus, pastebi kylančias neigiamas emocijas, žino keletą būdų, kaip jas tinkamai (saugiai) išreikšti. Pateikia pavyzdžių, kodėl supykus svarbu nurimti ir kaip tai padaryti (A2.3). | Sveikata, sveikos gyvensenos ugdymas (asmens savybių ugdymas, streso įveika) |
| 4 | [Rūpestis dėl savęs ir kitų. Ugdau valią. Ar žinau, kas yra valia?](https://www.emokykla.lt/bendrosios-programos/pradinis-ugdymas/21?st=1&ach-1=1#collapse-simple-684m-v370-1672) | 1 |  | SESG  Pažinimo | Pristato 2–3 situacijas, kuriose svarbu pasakyti „ne“, „stop“, „man nepatinka“ bei gali kilti pavojus sveikatai, ir svarsto, kaip jose elgtųsi (A3.3). | Sveikata, sveikos gyvensenos ugdymas (rūpinimasis savo ir kitų sveikata) |
| 5 | [Aš ir virtualumas. Kas man padėtų planuoti laiką, kurį praleidžiu virtualioje erdvėje?](https://www.emokykla.lt/bendrosios-programos/pradinis-ugdymas/21?st=1&ach-1=1#collapse-simple-667H-6Si2-45J6) | 1 |  | SESG  Skaitmeninė | Pateikia 2–3 pavyzdžius, kodėl svarbu planuoti laiką, praleidžiamą virtualioje erdvėje (A4.3). |  |
| 6 | [Kitas kaip draugas. Kaip sprendžiu konfliktinę situaciją?](https://www.emokykla.lt/bendrosios-programos/pradinis-ugdymas/21?st=1&ach-1=1#collapse-simple-2LOc-N226-2PT8) | 1 |  | Pažinimo  Komunikavimo  Pilietiškumo | Pateikia 2–3 pavyzdžius, kaip palaikyti draugystės ryšį. Klasės draugams pasakoja, kodėl svarbus geras tarpusavio ryšys ir kaip spręsti tarp draugų kylančius konfliktus (B1.3). | Sveikata, sveikos gyvensenos ugdymas (asmens savybių ugdymas) |
| 7 | [Kitas kaip artimas. Kodėl mano santykis su skirtingais šeimos nariais yra skirtingas?](https://www.emokykla.lt/bendrosios-programos/pradinis-ugdymas/21?st=1&ach-1=1#collapse-simple-L17a-0J86-6Dme) | 2 |  | Kūrybiškumo  Komunikavimo  Pažinimo | Mandagiai ir pagarbiai bendrauja su šeimos nariais bei mokytojais, diskutuoja apie tokio bendravimo svarbą (B2.3). | Sveikata, sveikos gyvensenos ugdymas (asmens savybių ugdymas) |
| 8 | [Kitas kaip svetimas. Ar būtų įdomu, jei visi žmonės atrodytų vienodai?](https://www.emokykla.lt/bendrosios-programos/pradinis-ugdymas/21?st=1&ach-1=1#collapse-simple-22aO-uFMg-0581) | 1 |  | Pažinimo  Pilietiškumo  Kultūrinė | Savarankiškai palaiko mandagų ir pagarbų ryšį su Kitu, priimdamas Kito kitoniškumą. Svarsto būdus, kaip bendrauti, kad konfliktinės situacijos neperaugtų į patyčias (B3.3). | Sveikata, sveikos gyvensenos ugdymas (streso įveika) |
| 9 | [Virtualus Kitas. Ar prisimenu taisykles, kaip mandagiai bendrauti su savo draugu virtualioje realybėje?](https://www.emokykla.lt/bendrosios-programos/pradinis-ugdymas/21?st=1&ach-1=1#collapse-simple-E1mv-8od0-vu9U) | 2 |  | Pažinimo  Skaitmeninė | Bendraudamas ar mokydamasis virtualioje erdvėje taiko mandagaus bendravimo taisykles. Savarankiškai parašo mandagią žinutę (keleto sakinių) draugui virtualioje erdvėje (B4.3). | Sveikata, sveikos gyvensenos ugdymas (asmens savybių ugdymas) |
| 10 | [Aš ir šeima. Kada šeima yra laiminga?](https://www.emokykla.lt/bendrosios-programos/pradinis-ugdymas/21?st=1&ach-1=1#collapse-simple-H0FI-u3V5-91c0) | 2 |  | Komunikavimo  Kūrybiškumo  SESG | Pateikia pavyzdžių, kaip palaiko savo santykius su skirtingais šeimos nariais. Analizuoja, kokie santykiai šeimoje yra vertybė (C1.3). | Sveikata, sveikos gyvensenos ugdymas (asmens savybių ugdymas) |
| 11 | [Aš ir klasės draugai. Kada lengva, kada sunku kalbėtis?](https://www.emokykla.lt/bendrosios-programos/pradinis-ugdymas/21?st=1&ach-1=1#collapse-simple-146L-7go8-I8l1) | 2 |  | Komunikavimo  SESG | Pasakoja, kaip palaiko draugystės ryšius su klasės draugais. Paaiškina, kodėl klasės gyvenime svarbu užjausti Kitą ir kaip jaučiasi Kitas, kuomet yra užjaučiamas. Diskusijose siekia (savarankiškai ar su pagalba) išsakyti savo nuomonę bei išklausyti Kitą (C2.3). |  |
| 12 | [Aš ir bendruomenė. Tikėjimas: ką žinau apie tikėjimą?](https://www.emokykla.lt/bendrosios-programos/pradinis-ugdymas/21?st=1&ach-1=1#collapse-simple-dj60-D8Bj-6N26) | 2 |  | Pažinimo  Komunikavimo  Kultūrinė | Paaiškina, kodėl svarbu priimti kitokį Kitą ir kaip jaučiasi, kai pats yra priimamas. Padedamas domisi skirtingomis bendruomenėmis (C3.3). |  |
| 13 | [Aš ir virtuali bendruomenė. Ar man yra įdomios virtualioje erdvėje veikiančios bendruomenės?](https://www.emokykla.lt/bendrosios-programos/pradinis-ugdymas/21?st=1&ach-1=1#collapse-simple-GANP-5G03-iEr5) | 1 |  | Pažinimo  Skaitmeninė  Kūrybiškumo | Savarankiškai pateikia tradicijų pavyzdžių animacijoje ar kitoje vaizdinėje edukacinėje medžiagoje (C4.3). |  |
| 14 | [Aš ir augmenija. Kaip reikia rūpintis augalais?](https://www.emokykla.lt/bendrosios-programos/pradinis-ugdymas/21?st=1&ach-1=1#collapse-simple-r840-86R7-50k3) | 1 |  | Pažinimo  Kūrybiškumo  Pilietiškumo | Paaiškina kodėl svarbu rūpintis augalais, kokią naudą jie teikia žmogui ir planetai (D1.3). |  |
| 15 | [Aš ir gyvūnija. Kaip reikia rūpintis gyvūnais?](https://www.emokykla.lt/bendrosios-programos/pradinis-ugdymas/21?st=1&ach-1=1#collapse-simple-2733-69s2-3DSZ) | 1 |  | Pažinimo  Kūrybiškumo  Pilietiškumo | Paaiškina, kodėl svarbu rūpintis gyvūnais, kokią naudą jie teikia žmogui ir planetai (D2.3). |  |
| 16 | [Aš ir ekologija. Ar sugebu atskirti plastmasę nuo kitų medžiagų?](https://www.emokykla.lt/bendrosios-programos/pradinis-ugdymas/21?st=1&ach-1=1#collapse-simple-b1OG-3Gdo-Dcrd) | 1 |  | Pažinimo  Kūrybiškumo  Pilietiškumo | Skiria, kaip teisingai rūšiuoti pagrindines šiukšles, ir paaiškina rūšiavimo naudą gamtai (D3.3). | Aplinkos tvarumas (atsakingas vartojimas) |
| 17 | [Ekologinių problemų raiška virtualybėje.](https://www.emokykla.lt/bendrosios-programos/pradinis-ugdymas/21?st=1&ach-1=1#collapse-simple-070B-l1f8-2ZZm) | 2 |  | Pažinimo  Kūrybiškumo  Pilietiškumo  Skaitmeninė | Diskutuoja su klasės draugais, kaip galima atkreipti žmonių dėmesį į ekologines problemas per vaizdines priemones (D4.3). | Aplinkos tvarumas (atsakingas vartojimas) |
| 18 | Ko išmokau per šiuos metus? Refleksija ir  įsivertinimas | 1 |  |  |  |  |